הוועדה המיוחדת לפניות הציבור, כנסת 18, פרוטוקול מספר 56, 2010-05-17 10:00

אורי מקלב: כשהייתי בעירייה הרבה שנים לא הייתי יכול לאחר, כשהייתי אומר שאני מאחר בגלל הפקקים, היו אומרים 'אתה מדבר?

אורי מקלב: אתם אשמים בכל?

אורי מקלב: רכבת קלה ורכבת לא קלה', אבל לקחנו בחשבון את האיחורים היום.

אורי מקלב: (סבב נוכחות).

שמואל ליטוב: אני עוזר יושב ראש ועדת כספים, הרב משה גפני.

אורי מקלב: הוא מבקש להציג פניות שהגיעו אליו בנושאים האלה.

אורי מקלב: צריך להגיע הפונה עצמו, סגן ראש עיריית בית שמש, מר שמואל גרינברג, אנחנו נחכה לו.

אורי מקלב: יחד עם זאת, אנחנו יודעים שאם פעם, לא לפני הרבה שנים, יכולנו לנסוע בכביש ירושלים תל אביב ב-24:00 בלילה, ולא ראית נפש, היית יכול להיות כמעט מכונית בודדת, היום אני לא חושב שיש שעה ביום שהכבישים פנויים, בוודאי הכבישים המרכזיים והעיקריים, וגם הכבישים הצדדיים.

אורי מקלב: יוצא לי לנסוע בלילה מאוחר, קשה להגיד שהיום הכבישים שוממים, אבל ודאי שיש שעות שהן יותר ושעות שהן פחות.

אורי מקלב: אני הייתי אפילו אומר שיש שעות ביום שיכול להיות שהן יותר מתות משעות 22:00, 23:00, 24:00 בלילה, יש כבישים מסוימים שבשעות האלה הם הרבה יותר עמוסים ופעילים מאשר לפעמים כמה שעות באמצע היום, בין השעות שנוסעים לעבודה ובין השעות שחוזרים לעבודה.

אורי מקלב: אני רוצה להגיד מלה על משטרת התנועה.

אורי מקלב: משטרת תנועה, או משטרה, או לפעמים היום זה גם הפיקוח עצמו, אנשים שהכשירו אותם לפקח, אם זה חברות פרטיות, או חברות מטעם מע"צ, או אנשים שהוכשרו מטעם משרד התחבורה ומשטרת התנועה, אתה רואה שהם נמצאים או ניצבים, או שמעניין אותם העבודה שבכביש, אם זה חפירה, אתה רואה שהם נמצאים ליד החפירה במקום בכביש, אם זה סתם ניידת שנמצאת ונמצאת במרחק ממרכז הבעיה, והם נחים, דלת פתוחה, דלת לא פתוחה, האורות מהבהבים, אבל הם לא נמצאים, או שבכלל אתה לא רואה אותם ואתה אומר, אי אפשר עם קצת מחשבה לשפר את הזרימה של התנועה?

אורי מקלב: קצת היו ממתנים את זה, קצת היו עושים את זה בצורה טובה יותר, מישהו היה עומד ומכוון את זה.

אורי מקלב: יש את ההרגשה של אנשים שנמצאים בזמן העבודה בכלל לא מרגישים שעד שאותה מכונית הגיעה, היא חיכתה זמן רבה, השתרכה הרבה זמן בפקק ואין איזה הרגשה שיש מי שכואב את הכאב של ציבור הנוסעים.

אורי מקלב: מעבר לכך, אותו קטע כביש של צומת שילת, בכניסות לצומת מדרום ומצפון השעות 1:00 בלילה, או 24:00 בלילה, הן באמת מאוד מאוד דלילות.

אורי מקלב: אף אחד לא דאג לעשות איזה שינוי ברמזור, או לחילופין לבטל את הרמזור כדי לתת הרבה יותר זמן לתנועה שמגיעה, שמשתרכת, שעל הנתיב שלה מבצעים את העבודה, כדי שיהיה להם הרבה יותר זמן.

אורי מקלב: זאת אומרת הצומת נשארת אותה צומת, עם אותם פרקי זמן, כשהיה אפשר בהחלט לצמצם את זה.

אורי מקלב: אני לא מדבר על כך גם שמגיעים למקום, כל אחד ודאי היה.

אורי מקלב: אין נסיעה שאני נוסע מחוץ לעיר, באופן אישי, שאני לא מטלפן לפני זה ל-*955, או *16 של גלי צה"ל, ב-5, או 6 או 7 ו-9 בערב הם כבר לא מעודכנים, זה רק *955.

אורי מקלב: לא כולם מודעים לכך, אבל זה שלא כולם מודעים, זאת לא הסיבה.

אורי מקלב: אני חושב שאדם שיוצא לדרך צריך לדעת את זה.

אורי מקלב: אבל גם המקומות, לא כולם יודעים את השמות של הצמתים.

אורי מקלב: אם היה מקום שהיה אפשר לתת הסברים יותר מפורטים וארוכים.

אורי מקלב: .

אורי מקלב: גם אני, לא נהג צעיר, לא מכיר את השמות של כל הצמתים.

אורי מקלב: אתם מכירים את השמות של כל הצמתים בארץ?

אורי מקלב: יש הרבה מקומות, במיוחד באזורים שאני לא רגיל, שאני לא יודע אם הכוונה לקטע הזה, למקטע הזה, עד איפה, מאיפה.

אורי מקלב: אני לא רוצה להרחיב, אני שמעתי עוד, אבל אני רוצה שכל אחד יביע מהניסיון שלו.

אורי מקלב: אני באמת רוצה לשמוע אתכם איך אפשר לשפר ולשנות את זה, ולחשוב על נקודת המבט של האזרח ואזרחים רבים.

אורי מקלב: אני חושב שבמקומות מרכזיים 23:00 בלילה זה זמן מוקדם, זה עוד לא זמן שאפשר להגיד שהוא זמן מאוחר.

אורי מקלב: היום 23:00 בלילה זה זמן שאנשים חוזרים מאירועים, לאדם יש בייביסיטר, הוא נסע לאירוע משפחתי, הוא יודע שהוא צריך להגיע עד 24:00, הבייביסיטר לא יכולה יותר מאוחר והוא תקוע 3/4 שעה.

אורי מקלב: אני מדבר על מצבים כאלה.

אורי מקלב: אין אחד שבלילה הזמן בידיו וזה לא זמן לחוץ והוא זמן שלא נורא אם ממתינים, ואני לא חושב שמישהו יכחיש את זה.

שמואל גרינברג: קודם כל אני מודה לך, חבר הכנסת הרב מקלב, על קיום הדיון בנושא הזה, שהוא נושא חשוב.

שמואל גרינברג: אני פניתי בשני כובעים.

שמואל גרינברג: קודם כל אני נוסע, כמו כל אזרח במדינה, בכבישי הארץ.

שמואל גרינברג: אני נוסע בכבישי הארץ ממש הרבה, אני נתקל בתופעה הזאת שהעלה היושב ראש, עומסי התנועה ופקקים, וזה סיוט.

שמואל גרינברג: זה נהפך לסיוט.

שמואל גרינברג: העבודות הן מבורכות, הן הכרחיות אפילו, צריך לתחזק את הכביש, לפעמים מדובר לא בתחזוק שוטף אלא בבעיות בטיחות שחובה לעשות את זה, אבל צריך להשקיע מחשבה ולתת את הדעת מתי, מה הן השעות שבהן יבוצעו השיפוצים הנדרשים.

שמואל גרינברג: אז צריך לתת את הדעת על שעות העבודה.

שמואל גרינברג: העבודות, כמו שאמרנו, הן הכרחיות ויש צורך לעשות אותן, אבל האם ב-21:00-22:00 זה זמן סביר לעבודות?

שמואל גרינברג: אפילו 23:00 זה זמן שאנשים עדיין נוסעים.

שמואל גרינברג: למשל לעשות את זה מהשעה 1:00 בלילה, שאז יש מעט כלי רכב.

שמואל גרינברג: להתחיל מ-1:00 עד 5:00, 6:00, לפי השעות שאתם יודעים מה הן.

שמואל גרינברג: אבל במקום שיש תנועה ערה בכבישים, צריך לעשות בדיקה אם המקום הזה בין 21:00 ל-24:00 הוא מלא בנוסעים.

שמואל גרינברג: כביש כזה כמו כביש 38 שהתשובה היא כן, הוא עמוס בנוסעים גם בשעות הללו.

שמואל גרינברג: במקרה כזה צריך להתחיל את העבודות שם מ-24:00 או מ-1:00 ולא קודם.

שמואל גרינברג: יש כבישים שאפשר להתחיל שם מ-22:00 את העבודות.

שמואל גרינברג: כביש החוף, למשל, לא.

שמואל גרינברג: וכך הלאה.

אורי מקלב: דרך אגב, אני פניתי, עוד כשהייתי בעיריית ירושלים, בקשר לכביש ירושלים-תל אביב, שהייתי מודע לעבודות ובאמת הם הפסיקו.

אורי מקלב: ביקשתי בל"ג לעומר שלא יעשו עבודות והם הפסיקו את העבודה באותו יום.

אורי מקלב: אם הייתם יודעים את זה קודם, אני חושב שהם היו מפסיקים.

אורי מקלב: בכל אופן, לפנייה שלי אז הם נענו.

אורי מקלב: פניתי לא רק בקשר לכביש 38, פנינו בקשר לכביש 65, וכל השנים אני זוכר שהיינו פונים בערב ל"ג בעומר על כל הדרכים המובילות, ולא עבדו בכבישים האלה.

אורי מקלב: אני חושב שהעלית דבר נכון, אבל יום כמו ל"ג בעומר, שנוסעות בלילה מכוניות רבות, צריך ליידע את---

שמואל גרינברג: אז פה בכובעי השני, כיושב ראש ועדת התנועה בעיר, אני באמת ער לדברים האלה, ואני פונה למשרד התחבורה או לחברה הלאומית לדרכים, או למשטרה, בכל אירוע כזה או אחר שיכול להיות, לגבי התנועה, יותר בתוך העיר, אבל גם בנושא הזה.

שמואל גרינברג: בכל מקרה, נחזור לנושא של שעות העבודה.

שמואל גרינברג: כמו שאמרנו, העבודות הן הכרחיות ובשביל בטיחות עושים הכל, אבל מה השעות.

אורי מקלב: אתה, כסגן ראש עיריית בית שמש, היית מעדיף, לדוגמה, אפשר להקיש מזה על כל הארץ, שהעבודות ייקחו יותר זמן, במקום חודשיים, שלושה חודשים, אבל שהעבודות לא יתחילו ב-22:00, 23:00.

אורי מקלב: ברוב המקומות זה 23:00.

אורי מקלב: שיתחיל יותר מאוחר, על אף שזה ייקח יותר זמן, מכיוון שהשעות האלה הן שעות שהן פעילות מאוד.

שמואל גרינברג: ברוב המקרים כן.

שמואל גרינברג: צריך לדון על כל מקרה לגופו, יש מקרה שיודעים שכל יום נהרג בן אדם במקום מסוים, אז פה מי אנחנו שנאמר כשמדובר בחיים ומוות?

שמואל גרינברג: אבל במקרים רגילים, התשובה היא כן.

אורי מקלב: שייקח יותר זמן, שכביש 38 ייקח עוד חודש במקום, כמה זמן כבר עובדים?

אורי מקלב: אני לא יודע, אני רואה שעובדים בכביש 38 כבר שנתיים.

שמואל גרינברג: לא שנתיים, כבר עשרים שנה.

אורי מקלב: אבל כל לילה עובדים על זה במקטע אחר.

אורי מקלב: אבל אתם מעדיפים שייקח יותר זמן---

שמואל גרינברג: באופן רגיל כן.

שמואל גרינברג: שוב, אמרתי, כל מקרה לגופו.

שמואל גרינברג: אם מדובר באיזה קטע שיש שם פגיעות בנפש, פה צריך לקבל החלטה אחרת ויכול להיות שעם הסיוט שיקרה---

אורי מקלב: דרך אגב, אני חושב על אנשים שנוסעים באופן קבוע בלילה, ויש לא מעט אנשים שעובדים בלילות, חוזרים הרבה פעמים באמצע.

אורי מקלב: אם אני הייתי נוסע והייתי יודע שעובדים בכביש 38, כתושב בית שמש, הייתי ממשיך הלאה עד צומת נחשון, אם זה במקטע שאני יכול לדלג על הקטע שעובדים, הייתי עושה את זה גם אם זה מאריך לי ב-20 קילומטר.

אורי מקלב: לא כולם מסוגלים, יש אוטובוסים, יש מוניות שלא עושים אצלם חשבון, אבל לא כולם יודעים, לא כולם מודעים, או לא כולם יודעים באיזה חלק עובדים על הכביש.

שמואל גרינברג: אנשים עושים את החשבון הזה ומגיעים לירושלים, ונוסעים דרך עין כרמל, צור הדסה, כדי לא לעבור בפקק הזה.

שמואל גרינברג: אבל לא דומה עיר זאת לזאת.

שמואל גרינברג: לדוגמה הכביש הזה הוכן ונבנה כשבית שמש היתה 20,000 תושבים.

שמואל גרינברג: היום בית שמש נושקת ל-100,000 תושבים.

שמואל גרינברג: יש את כל יישובי מטה יהודה שגדלו ויש את הבנייה המאסיבית שהולכת להיות באזור ומשאיות שיעברו שם מדי יום.

שמואל גרינברג: זאת אומרת, הכביש הזה עמוס גם כך, אז בכלל עכשיו עם עבודות התחזוקה.

שמואל גרינברג: כמו שאמרתי בדבריי, ניתן לעשות סקר, בדיקה פשוטה, במשך שבוע, איזה כביש.

שמואל גרינברג: יש כביש שסוגרים אותו ב-23:00 וזה בסדר, יש כביש שאפשר לסגור אותו רק מ-1:00, למשל כבישי בית שמש, כל הגישה לבית שמש.

שמואל גרינברג: יודעים שהתנועה ערה בלילה.

שמואל גרינברג: כי בית שמש במידה מסוימת, היום כבר פחות, היא עיר פנימייה.

שמואל גרינברג: אנשים נוסעים לעבודה בירושלים, גם ללימודים בישיבה, בכוללים נוסעים לירושלים וחוזרים בשעות לילה, גם ב-23:00, 24:00 יש עומס.

אורי מקלב: זה גם גורם לעומסים.

שמואל גרינברג: זה מוסיף כמובן.

שמואל גרינברג: אז, שוב, הכביש הזה למשל, לדוגמה, הוא כביש שהעבודות שם היו צריכות להתבצע אחרי השעה 1:00.

שמואל גרינברג: כביש אחר יכול להיות ב-23:00, יכול להיות ב-22:00, יכול להיות במקומות מסוימים---

אורי מקלב: יש שיתוף פעולה בין הרשות לבין משרד התחבורה?

אורי מקלב: כשהולכים לעבוד בכביש 38, לדוגמה, שהוא מוביל לערים מרכזיות, יש איזה שהוא שיתוף פעולה בנוהל אצלכם?

אורי מקלב: הייתי רוצה שתתייחסו לזה גם כן.

אורי מקלב: בכל אופן, אין כמו השלטון המקומי שמכיר, או העיר הצמודה, הקרובה, או הערים הצמודות, שמכירים גם את האופי ומה נח להם, מה פחות נח להם.

אורי מקלב: אם למשל יש מי שממונה על תחבורה בעיר בית שמש, היושב ראש, האיש המקצועי, האיש שקובע מדיניות, כשמתכננים, במיוחד עבודות ארוכות טווח, אני חושב שהעבודות בכביש ירושלים-תל אביב כדוגמה, או כביש חיפה, הן יכולות להתפרס כמעט על תקופת קיץ שלמה.

אורי מקלב: כל יום זה כמה קילומטרים.

אורי מקלב: אדם שנוסע באופן קבוע בכביש הזה בשעות האלה, כל יום הוא עלול להיתקע, או במקטע הזה או במקטע אחר, לא משנה איפה הוא מחכה.

אורי מקלב: כל ערב הוא עלול להיות מעוכב על ידי...

שמואל גרינברג: צריך לעודד את כניסת רכבת ישראל לכל המקומות, אני חושב, אבל אז יתחילו לנו עבודות במסילות הרכבת.

אורי מקלב: לא, אני באמת רוצה לציין, לפני שאני אתן למע"צ או לאחרים לדבר, אין ספק שכשאתה פונה, אני חושב שזה אחד המשרדים שאיתו יש שיתוף פעולה ויש נכונות, וגם אין קיבעון מחשבתי.

אורי מקלב: אני רוצה להגיד שזה אחד המשרדים שמתחדשים כל הזמן, עם חידושים.

אורי מקלב: אנחנו נתקלים בוועדה לא פעם במשרדים שמה שהיה לפני שישים שנה נכון גם לעכשיו.

אורי מקלב: אומרים להם 'אבל השתנו דברים'.

אורי מקלב: למשל במשרד התחבורה, בקטע של יבוא אמבולנסים, מתי היה חוק מגן דוד אדום?

אורי מקלב: בשנות החמישים, יש תיקון בשנת 73', אמרתם להם 'אתם יודעים מה קרה.

אורי מקלב: ..', כאילו לא קרה בארבעים השנה האחרונות שום דבר, ולכן אני רוצה להגיד שאין ספק שגם בקטע הזה יש חידושים ויש שכלולים, אבל היום אנחנו דנים בדבר אחד, החלק הציבורי, מהמבט לא המקצועי של נתיב הכביש, אפילו בטיחות הכביש, אפילו בעניין הבטיחות יש היום שדרוג, והשלטים שיהיו ואיך יהיו ואיך לעשות את זה, והעובדים, אני לא חושב שיש תלונה בעניין הזה, אבל החלק של האזרחים, מה האזרח עובר, זה נראה, אומרים 'בסדר, מה אפשר לעשות?

אורי מקלב: צריך לחכות חצי שעה', ואני חושב שיש הרבה פעולות והרבה דרכים לשפר את זה ולייעל את זה ולקצר את זה.

שמואל ליטוב: דבר ראשון אני רוצה להגיד שבפניות שמגיעות אלינו, כל מי שפונה בקשר לנושאים האלה, כולם מברכים את עצם העבודות ואת עצם השיפור שיהיה בדרכים.

שמואל ליטוב: יש פה פנייה שהגיעה אלינו עכשיו, שאני חושב שהיא גם נוגעת לשילוב של המשטרה בנושא הזה.

שמואל ליטוב: פנייה שהגיעה אלינו מה-8 לחודש.

שמואל ליטוב: בכביש תל אביב-ירושלים היו עבודות בין מחלף שפירים עד מחלף לוד.

שמואל ליטוב: זה שטח שלוקח בדרך כלל מספר דקות לעבור אותו.

שמואל ליטוב: פנה אלינו בן אדם שחיכה לעבור את זה 3/4 שעה.

שמואל ליטוב: זה לא שהיו עבודות שם, אלא הוא חיכה 3/4 שעה רק להניח את התמרורים.

שמואל ליטוב: זאת אומרת, יש שם שלושה נתיבים, חסמו את שלושת הנתיבים במשך 3/4 שעה, עובר איש מע"צ כל מאה מטר, או חמישים מטר, כדי לשים תמרור בשני הצדדים שהולכות להיות עבודות עוד 3/4 שעה, ועושים את זה במשך 3/4 שעה, לעבור עוד מאה מטר, עוד מאה מטר, עוד מאה מטר וכל התנועה צועדת מאחורה.

שמואל ליטוב: אומר הבן אדם, אם היו עושים את זה בצורה מושכלת, היו שמים בחלקים, היו עושים נתיב ימני, או אפילו שני נתיבים, בשביל שיהיה בטוח יותר לשים תמרורים בנתיב הימני, בינתיים נתיב שמאלי משוחרר.

שמואל ליטוב: עוברים לנתיב השמאלי, בינתיים הימני משוחרר.

שמואל ליטוב: הוא אומר 3/4 שעה את כל הכביש.

שמואל ליטוב: ב-22:00 בלילה עד 22:45, הבן אדם מחכה 3/4 שעה רק בשביל שיניחו את התמרורים שהולכות להיות עבודות.

אורי מקלב: זו באמת דוגמה שמשקפת את הדברים.

אורי מקלב: אני לא בטוח שלמעלה יודעים את זה.

אורי מקלב: השאלה היא מה הסמכות של האיש בשטח לעשות את הדברים.

אורי מקלב: אני לא פעם נתקלתי, מידע אישי חינם, חזרתי מהצפון הרחוק, עבדו ביקנעם, לא אמרו שום דבר, רציתי לעלות לכביש 6 החדש, לא אמרו שום דבר, לא שדרוג, לא בכוכבית, ניידת, כאן המשטרה כנראה החליטה להקל עליה ברגע זה, היו צריכים קצת לעבוד בצומת, סגרו.

אורי מקלב: יכול להיות שרק ל-3/4 שעה, לא יותר, אבל כל אלה שהיו צריכים להגיע לכביש 6 ובחרו לנסוע במסלול הזה, הגיעו לצומת בלי ידע קודם, אין, קח לאזור חיפה, תיסע לקריות, מגידו, אני לא כל כך מכיר את האזור, דרך יגור או משהו.

אורי מקלב: בכל אופן דרך אחרת לגמרי שהוא לא הכיר ולא מכיר.

שמואל ליטוב: זו גם בעיה, גם כשעוצרים, לא נותנים---

אורי מקלב: מר פיני קבלו, מרכז השלטון המקומי.

פיני קבלו: אני באמת מצטרף לדברים שנאמרו פה על ידי סגן ראש העיר שמואל גרינברג מבית שמש.

פיני קבלו: אני גם אחד שנוסע, עושה את הדרך תל אביב-ירושלים ובית שאן כל יום ולפעמים אני עושה את השיקול, אם אתה רוצה לצאת בזמן העומסים, אתה נתקע בעומסים בנסיעות, ואם אתה מחליט לדחות את זה לשעה יותר מאוחרת, אתה מתחיל לחשוב גם על העבודות שמתבצעות באותן שעות ולפעמים אתה נתקע הרבה יותר מאשר לצאת בזמן העומס.

פיני קבלו: פעם קיטרנו למה לא עובדים בלילה, עכשיו עובדים בלילה, אנחנו מקטרים למה עובדים, אבל בסך הכל צריך לעשות את זה עם רגישות, שמי שנמצא באותו מקום, אותו מפקד, אותו אחראי, ישים לב שאם באותה שעה יש, אז הוא יעכב את התנועה, לתת לזה עוד שעה, עוד חצי שעה, כי בסך הכל אנשים מאבדים שעות עבודה, אנשים מאבדים שעות שינה ובעניין הזה אתה שומע את ה... יש בכלל סוג עבודות שמתחילות ולא נגמרות.

פיני קבלו: למשל בכביש 90, ליד מנחמיה, התחילו גשר בסיבוב והוא מסוכן, לפני שנה.

פיני קבלו: במרכז הארץ מרימים מחסומים, מרימים גשרים---

אורי מקלב: כן, ליד צומת צמח.

אורי מקלב: תחנת רוטנברג.

פיני קבלו: הצרו שם את הכביש.

פיני קבלו: הוא היה תמיד צר, עכשיו עובדים עליו כבר שנה, אתה אף פעם לא יודע מתי זה הולך להסתיים.

פיני קבלו: למה לוקח כל כך הרבה זמן לקבלן לעשות הרחבה של גשר, כאשר במרכז הארץ אתה רואה מחלפים וגשרים שנעשים...

פיני קבלו: בפריפריה אולי לוקחים קבלנים פחות שיודעים לעשות את העבודה קצת יותר מהר.

שלומית אבינח: גם שם נעשות עבודות ונתקענו יום אחד שעתיים בכביש 6, לכיוון צפון.

פיני קבלו: אנחנו משלמים על העבודות.

אורי מקלב: מי אחראי על כביש 6?

פיני קבלו: חברת 'דרך ארץ'.

פיני קבלו: הם עושים מה שהם רוצים, לדעתי.

פיני קבלו: הם מתחילים והם עובדים ביום והם מצרים והם עובדים עכשיו בתנאים מאוד קשים להרחיב את המרחב האמצעי, הם רוצים להוסיף עוד שני נתיבים.

פיני קבלו: הדבר שאני מנסה להתריע עליו, ואני גם כתבתי ליושב ראש לפני כשנה והתשובה שנתנו לי, נדמה לי ממע"צ, לא סיפקה.

פיני קבלו: לכל הכבישים בארץ שאתה מתקרב היום, מודיעים לך שכביש זה וזה פקוק, הכביש היחיד שלא מודיעים עליו זה כביש 6.

פיני קבלו: לא די שאתה לא יודע, אתה פתאום נכנס אליו, כי לא כל הזמן כולם מקשיבים לרדיו, אנחנו גם מדברים בטלפון, עובדים בדרך, ואתה פתאום נכנס לכביש 6.

פיני קבלו: לא די שאתה נתקל בפקק רציני, שאתה לא יודע עליו לפני כן, אם זה בוואדי ערה, או שנכנסת אליו מדרך 5, אתה גם משלם על הכביש.

פיני קבלו: זאת אומרת פעמיים, אתה גם משלם כי רצית להגיע קצת יותר מהר, ואתה גם נתקע.

פיני קבלו: כביש 6 היום זה אחד הכבישים העמוסים במהלך היום, לכן תודיעו לציבור שיש עומסים ויש תאונות.

אורי מקלב: מר קבלו, יש ב-*955 'עקב עבודות מע"צ בין השעות האלה והאלה'.

אורי מקלב: אבל זה לא תמיד מדויק ואתה גם לא יודע לכוון את עצמך.

פיני קבלו: למשל בכביש 6 לא עובדים בלילה, עובדים שם רק ביום.

פיני קבלו: וביום מה שהולך שם זה קטסטרופה, עומס של משאיות---

אורי מקלב: אבל בדיווחים הרגילים שיש, הדיווחים לא עדכניים.

אורי מקלב: ב-*955 כשאומרים עומס בכביש זה וזה, אני נוסע שם, בגלל שהבנתי שזה כבר אחרי זה.

שלומית אבינח: כי כולם בורחים.

פיני קבלו: אני גם אחד מאלה שמדווח למוקד, להודיע שיש פקק, התהפכה משאית.

אורי מקלב: באחת הישיבות שהיו פה, כאן בוועדה, להקים מרכז מידע בירושלים, וגם בערים אחרות, שיהיה שילוב ותיאום.

אורי מקלב: היום יש מצלמות בכל הצמתים.

אורי מקלב: עיר כמו ירושלים עם הפגנות, ביקורים, מה אין פה בעיר הזאת, לוויות, גם חתונות שיכולות לסגור צירים שלמים פה, מדובר כאן בעיר מיוחדת מאוד שרבים באים אליה, אם רק הציבור היה יודע את המידע שהתוודעתי אליו כשהייתי סגן ראש העיר.

אורי מקלב: הייתי מקושר למנת"י (מרכז תנועה), כמה זה מנע ממני, מנהרת ארזים נסגרה, כביש 1, מנהרה זו נסגרה עקב עבודות, עקב תקלה, עקב תאונה, עקב רכב תקוע.

אורי מקלב: ראיתי כמה יכולתי למנוע.

אורי מקלב: הרי יש עוד דרכים לנסוע, זו לא דרך יחידה, אתה יכול לנסוע בירושלים בכמה וכמה דרכים, לרוב המקומות אתה יכול להגיע בכמה דרכים.

אורי מקלב: אם היית יודע את זה לא היית נתקל בזה ואתה באמת בורח.

אורי מקלב: אם אנשים היו יודעים ואנשים היו מדווחים ותחבורה ציבורית היתה.

אורי מקלב: ..

אורי מקלב: אם היה דבר כזה, זה במסגרת ירושלים, כמה שזה היה נכון, וגם במסגרת אחרת.

אורי מקלב: המידע היותר מפורט, כמו שאומר מר פיני קבלו, זה דבר מאוד מאוד חשוב.

פיני קבלו: כן, כי בכביש 6, אם אתה נכנס, אין לך איך לצאת.

אורי מקלב: יש איזה מרכז מידע של מע"צ, חוץ מ-*955?

אדריאן קוטריש: יש, אני אתייחס תיכף לכל הדברים שנאמרו.

שלומית אבינח: אם יש, אז צריך לפרסם את זה, כי אף אחד לא יודע.

אורי מקלב: אני לא מכיר את זה.

שלומית אבינח: גם אני לא יודעת ואני נוסעת הרבה.

אדריאן קוטריש: כבוד הרב, אורחים מכובדים, הכנו התייחסות מסודרת, אז אשמח אם ההתייחסות תועבר אליכם בסוף הדיון.

שלומית אבינח: חבל שלא הוצאתם אותה לפני הישיבה, כי בדרך כלל נהוג לקבל אותה לפני הישיבה.

אדריאן קוטריש: היא נשלחה---

שלומית אבינח: היא לא נשלחה.

אדריאן קוטריש: הדיווח שאני קיבלתי זה שהועבר אליכם, אבל אני אתייחס לכל השאלות כרגע.

אורי מקלב: מר קבלו, אתה מודע לזה?

אורי מקלב: אני לא מכיר.

פיני קבלו: אני מכיר רק את *955.

אדריאן קוטריש: זה גם מופיע בגשרי השילוט של מע"צ, לדיווח על מפגעים חייג *2120.

אורי מקלב: כן, דיווח על מפגעים, אבל מידע?

אורי מקלב: צריך לכתוב מידע.

אורי מקלב: דיווח על מפגעים זה דיווח על מפגעים.

שלומית אבינח: מה זה דיווח על מפגעים?

שלומית אבינח: און ליין או עתידי?

אדריאן קוטריש: לא, המוקד מאויש 24 שעות, 7 ימים בשבוע, כל דבר וכל תקלה מדווחים אזרחים מצד אחד.

אדריאן קוטריש: מצד שני, לגבי כל מידע תנועתי, כל עבודה שעולה לכביש למעשה מחויבת אצלנו---

אורי מקלב: אם יש נניח תאונה באיזה כביש, משטרת התנועה או המשטרה מדווחים גם לכם?

אדריאן קוטריש: המוקד שלנו יושב ביחד באותו הבניין.

אדריאן קוטריש: כל אירוע עובד בצמידות.

אורי מקלב: והפירוט הוא קצת יותר מורחב מהפירוט שיש ב-*955.

אדריאן קוטריש: הם מקבלים את המידע מאיתנו.

שלומית אבינח: השאלה אם המידע הוא עתידי.

שלומית אבינח: למשל 'ב-17 במאי, בשעות אלה ואלה תתבצענה עבודות בכביש כך וכך'.

אדריאן קוטריש: לגבי סגירות הרמטיות, כן.

אדריאן קוטריש: לגבי עבודות אחזקה, הן מתוכננות שבוע מראש, אבל לא תמיד כל העבודות מתקיימות.

אדריאן קוטריש: בערב שבו למעשה אמורה להתבצע עבודה, המוקד יודע לגבי אותה עבודה.

שלומית אבינח: אבל זה כבר לא עוזר לאנשים.

שמואל גרינברג: זה לא אפקטיבי, *2120 עכשיו מדווחים שהכל בסדר, עשינו עכשיו, וב-*955 מדווחים שיש שיבושים בכביש תל אביב-ירושלים, וב-*2120 אין התייחסות לזה.

שמואל גרינברג: עכשיו.

אדריאן קוטריש: התקשרת אליהם?

שמואל גרינברג: כן, עכשיו.

שלומית אבינח: תעשה ברמקול.

שמואל גרינברג: אני נוסע, הוא נוסע, אני שומע לראשונה על *2120, אני מאמין שכמוני עוד הרבה אזרחים לא יודעים---

שלומית אבינח: אני גם לא שמעתי ואני נוסעת כל יום.

שמואל גרינברג: זאת אומרת אם יש מפגע שהוא ראה בדרך מבית שאן, הוא מתקשר ל-*955.

אדריאן קוטריש: ברשותך, תנו לי---

שמואל גרינברג: אולי צריך לבצע איזה סנכרון ביניכם.

אדריאן קוטריש: תנו לי לתת התייחסות לכל השאלות ולאחר מכן אני אשמח---

אורי מקלב: ניתן לו לדבר בלי להפריע.

אדריאן קוטריש: אני כבר לוקח בחזרה את הנושא שהעליתם כאן, לגבי *2120.

שלומית אבינח: אז למה כביש 6 לא מופיע במוקד שלכם?

אדריאן קוטריש: זו דרך עצמאית לחלוטין.

אדריאן קוטריש: זה כביש פרטי.

שלומית אבינח: גם, יכול להיות סנכרון.

אורי מקלב: תיכף משרד התחבורה יגיב על זה.

אורי מקלב: בעצם עולה כאן דרישה שיהיה מוקד אחד שיהיה בין כולם.

אורי מקלב: אתה צודק שכביש 6 עצמאי, אבל הרגולטור יכול לבקש גם ממע"צ להכניס את זה, עם רצון טוב, שיהיה מרכז מידע אחד.

אדריאן קוטריש: לגבי אופן קביעת שעות העבודה.

אדריאן קוטריש: למרות ההרגשה ששוררת כאן בחדר שהנושא פרוץ, אז אני רוצה להרגיע.

אדריאן קוטריש: רבותיי, החברה הלאומית לדרכים, אני אתייחס כרגע לפעילות שלנו, מעבר לעשרות אתרי פיתוח שמתקיימים בארץ, וכל יום אנחנו מוציאים סדר גודל של מאה עבודות אחזקה כאלה ואחרות, וזה להוציא את עבודות ההתערבות המיידיות על מפגעים, שזה צוותי היס"מ שלנו נכנסים לסלק לכלוך כזה או אחר, צמיג, וכך הלאה, העבודות האלה נעשות למעשה בתיאום מלא גם עם משטרת ישראל, וכשקובעים את אותה עבודה, שעות העבודה נקבעות על סמך תחזיות וספירות תנועה, שיש לנו אותן לגבי כל כביש וכביש, לגבי מהות העבודה והאופי שלה, כי אין דין עבודה בשוליים כדין סגירת נתיב.

שמואל גרינברג: איך אתם מבצעים את התחזיות?

אדריאן קוטריש: יש לנו ספירות תנועה לפי יום בשבוע, לפי שעה ביממה.

אורי מקלב: אתה רוצה להגיד לי שבכביש ירושלים-תל אביב יש פחות תנועה בין 23:00 ל-24:00 לבין---

אדריאן קוטריש: יש פחות תנועה, אבל אז נכנס עוד אילוץ אחד.

אדריאן קוטריש: צריך לקחת בחשבון עוד דבר, העליתם כאן, 'אוקיי, אז תעבדו משעה 1:00 עד 4:00'.

אדריאן קוטריש: לוקח סדר גודל של משהו שבין חצי שעה עד שעה לפרוס את כל אמצעי האיתות, למקם את הכלים, לפרוק את כל כלי העבודה למיניהם, וכך גם בזמן הקיפול, אז אם תיקחו בחשבון שעות עבודה לטובת העניין, מ-22:00 עד 5:00 בבוקר אנחנו מדברים על שבע שעות עבודה, כל שעה שנוגסים מזה, לפי השיטה של מ-1:00 עד 4:00 זה משאיר סדר גודל של שלוש שעות עבודה נטו.

אדריאן קוטריש: אנחנו לא מדברים על להכפיל, אנחנו לא מדברים על להכפיל את כמות שעות העבודה, מעבר לעלות שעבודת לילה עולה כבר 20% יותר, אנחנו מדברים על זה שאל"ף, החברה לא תוכל לעמוד בהיקפי הפעילות שנדרשים ממנה, אנחנו כולנו ערים למהפכה בכבישים ולשדרוג המשמעותי שהחברה אחראית עליו בשנים האחרונות.

אדריאן קוטריש: ומעבר לכך, הבטיחות של העובדים.

אדריאן קוטריש: אם אני יכול לסיים עבודה בלילה אחד כשאני מתחיל לעבוד בשעה 22:00 ומסיים את זה ב-5:00, לפרוס פעמיים, אנחנו חושפים את הצוותים עצמם פעמיים לסיכוני התנועה, ולצערי כבר ידענו תאונות קטלניות באתרי עבודות.

אורי מקלב: למה אתם חושפים אותם פעמיים לסיכוני התנועה?

אדריאן קוטריש: במקום לעבוד בלילה אחד, אתה צריך לעבוד בשני לילות.

אדריאן קוטריש: לא רק זה, אתה גם פוגע בתזרים העבודות שלך, כי יש עבודה אחרת שנדחית לטובת העניין הזה.

שמואל גרינברג: אבל אתה נכנס לסיכוני תנועה אחרים של תאונות שרשרת וכאלה, ולפעמים תאונות שרשרת גם יכולות להסתיים בקצת יותר מפגיעה קטנה ברכב.

שמואל גרינברג: ויש.

אדריאן קוטריש: יש לנו מערכת ממוחשבת שעוקבת אחרי כל התאונות, אנחנו מודעים לכל התאונות באתרי העבודה.

אדריאן קוטריש: אני יכול להגיד שמה שמטריד אותנו זה גם לבצע עבודה בשעת זרימה חופשית, ואני אומר את זה גם בתור אחד שעבד בזמנו כקצין משטרה באתרי העבודות בשכר.

אדריאן קוטריש: אני יכול להגיד לך שהפחד הכי גדול זה בשעות 2:00 ו-3:00 בבוקר כשכולם טסים.

אדריאן קוטריש: כשיש לך עומס תנועה, לפחות התנועה מתקרבת בצורה איטית לתוך האתר, ומי שזוכר את התאונה בכביש 431, היא היתה תאונה של שעות שקט.

אורי מקלב: חול המועד נקרא חג?

אדריאן קוטריש: בחול המועד יש לנו תיאום עם המשטרה.

אדריאן קוטריש: כל הצירים שמאופיינים כצירים עמוסים, אלה למעשה צירים שמובילים תנועה לכיוון דרום או לכיוון צפון, לכיוון טבריה, אנחנו לא עובדים.

אדריאן קוטריש: כל שאר העבודות מתואמות למעשה באופן צמוד עם משטרת התנועה.

אורי מקלב: כמובן שגם לא כבישים 1 ו-2, ו-4.

אדריאן קוטריש: כמובן.

אדריאן קוטריש: כל הכבישים שמאופיינים בתור צירים שמובילים תנועה ערה של מטיילים לצפון או לדרום, אנחנו עושים הגבלה לגביהם.

אורי מקלב: אולי המרכז לשלטון מקומי ירכז לכם את זה, מול המרכז לשלטון מקומי.

פיני קבלו: אתה לא צריך לקבל אישור של העירייה, אבל להביא לידיעה, אולי ראש העיר רוצה לפרסם במקומון שמתבצעות עבודות כאלה וכאלה.

אדריאן קוטריש: בנושא של להביא לידיעה, קודם כל אתם מכירים את הממונה קשרי חוץ שלנו, מר גונן סער, הוא תמיד זמין אצלכם, 24 שעות, ואנחנו אף פעם לא אמרנו 'לא'.

אדריאן קוטריש: בהקשר הזה, אם יש איזה שהיא בעיה נקודתית, אנחנו נשמח.

אדריאן קוטריש: אנחנו נטפל בכל פנייה.

אדריאן קוטריש: בגלל מוטת השליטה, שאנחנו מבצעים כל כך הרבה עבודות, זה משהו שאני צריך לדרוש ממינהל הפרויקט והמודעות שלנו היא קודם כל לוודא שהוא מבצע את העבודה במועד, כולל 1001 היתרים שהוא כבר נדרש להוציא אותם, שזה כולל כל עבודה, הוא מחויב להוציא לה היתר ספציפי, גם בתיאום עם משטרת ישראל, שזה כבר חתיכת ביורוקרטיה בעניין.

פיני קבלו: אני הייתי ראש עיר לתקופה וסגרו את כביש 71, עשו עבודות שם, ולא עשו אותן בלילה.

פיני קבלו: אחר כך אני התלוננתי למה לא עשו אותן בלילה, והמפעלים התקשרו שהעובדים שלהם לא הגיעו, כי העומסים היו שם, יש שעות בבוקר שמגיעות כמויות למפעלים שיש בהם 1,500 ו-2,000 עובדים והיו שם שוחטים שהיו צריכים להגיע, היו שם עופות שנתקעו בדרך.

פיני קבלו: לכן התיאום הזה הוא מאוד חשוב.

אורי מקלב: מר קבלו, השאלה אם המרכז לשלטון מקומי יקים יחידה, צוות, שהם יעבדו.

אורי מקלב: אני מבין שהם לא יכולים מול כל ראש עיר, אבל לדוגמה בית שמש, כביש 38, זו דוגמה קלאסית.

אורי מקלב: אני חושב שאין ויכוח שכביש 38 הוא אחד הכבישים הבעייתיים מאוד.

אורי מקלב: כולם מדברים עליו, כולם יודעים שצריכים להרחיב אותו, זה כביש שלא מתאים לאוכלוסייה שגרה במקום, הוא כביש עמוס שגורם לקשיים רבים לתושבים, לסביבה ולבית שמש.

אורי מקלב: בכביש 38 עובדים ביום ועובדים בלילה.

אורי מקלב: מצד אחד, חלק מהעבודות עושים בלילה, חלק מהעבודות עשו עכשיו ביום, לפי מה זה נקבע?

אורי מקלב: אני חושב שבצומת המשטרה עבדו ביום.

שמואל גרינברג: כן, בצומת המשטרה העבודות ביום, וזה גרם לעומסים.

אורי מקלב: וזה גרם לאיחורים בעבודה, לנזקים כלכליים, עזוב רגע את עוגמת הנפש, אלה נזקים ישירים.

שמואל גרינברג: אנשים סיפרו לי שהם היו צריכים להתייצב בעבודתם בבוקר בירושלים והיה איחור משמעותי.

שמואל גרינברג: גם בבוקר.

שמואל גרינברג: נתיבי התנועה פתוחים, אבל הצדדים.

שמואל גרינברג: .. הנסיעה היא אטית יותר.

נועם בגינסקי: הקהל הישראלי הוא גם סקרן, הוא מאט, מסתכל, כי הנתיבים פתוחים.

שמואל גרינברג: בנתיבי הנסיעה לא עובדים, כי יש נתיב נסיעה אחד לכל כיוון, אי אפשר לסגור בכביש 38, אבל יש אבן שפה, אי תנועה שעשו באמצע, שם עבדו גם ביום, פיזרו חול על האבן המשתלבת, דברים כאלה קטנים, עשו גם ביום את הדברים האלה.

נועם בגינסקי: אבל זה לא מפריע לתנועה, זה מפריע לסקרנות של האנשים.

שמואל גרינברג: בסדר, אנחנו לא בעלי הבית על הסקרנים.

שמואל גרינברג: סקרנים יש.

שמואל גרינברג: אז אם אנחנו יודעים שיש סקרנים וזה גורם להפרעה בתנועה, צריך לקחת גם את זה בחשבון.

אדריאן קוטרוש: רבותיי, צריך לקחת את האיזון הנכון מבחינת תועלת הציבור.

אדריאן קוטרוש: מה היא תועלת הציבור?

אדריאן קוטרוש: האם תועלת הציבור היא בזה שאני לוקח עבודה, במקרה של צומת נחם או צומת אשתאול, ובמקום לגמור את זה בחצי שנה, אני גומר אותו בשנה אחת שבה הציבור חשוף לאתרי עבודות?

אדריאן קוטרוש: כשברקע אני פוגע באתרים אחרים שאני לא יכול להתחיל את העבודה בהם?

אדריאן קוטרוש: צריך לראות את התמונה מלמעלה.

אורי מקלב: אתה צודק, מר קוטרוש, אבל זו בדיוק הישיבה שצריכה להיות עם השלטון המקומי, עם הרשות.

אורי מקלב: אני לא אומר בכל כביש צריך, אבל בעבודה מתמשכת, כמו כביש 38, או נניח כמו הדוגמה של לפני בית שאן, כביש שמוביל למפעלים ויש שם מורכבות.

אורי מקלב: במע"צ לא אמורים לדעת בכל אזור את המורכבות של כל אזור, הם לא אמורים לדעת וזה לא המקצוע שלהם ואני יכול להבין, אבל יש מקום שדווקא הלילה או 4:00 לפנות בוקר הוא הקריטי, בגלל שאלה השעות, ויש מקומות שאתה יכול מוקדם יותר, ויש מקומות שיגידו לך 'אתה יודע מה?

אורי מקלב: ביום'.

אורי מקלב: יכול להיות שהמשטרה לא תמיד מאשרת, אני מכיר את הגורמים המקצועיים, גם ברשויות המקומיות, שרוצים לעבוד ביום, או בגלל הפרעות לשכנים, קרוב למגורי שכנים, והמשטרה אומרת 'לא, לא עובדים ביום'.

אדריאן קוטרוש: אם ראש עיריית בית שמש היה פונה אלינו---

אורי מקלב: אבל הוא לא יודע את זה מראש.

אורי מקלב: יש מערכת איזונים שיכולה להיות מערכת של תיאומים שנראה עכשיו אולי קשה ואתה לפעמים אומר.

אורי מקלב: ..

אורי מקלב: אני מכיר את זה, אם אני אגיד, אני מביא על עצמי---

פיני קבלו: שישאירו את זה לקבלן.

פיני קבלו: תשאירו לקבלן שהוא יביא אישור.

אורי מקלב: אני מכיר מצב כזה שאתה אומר, יותר טוב שאני לא אעורר את זה.

אורי מקלב: אם אני מעורר את זה, זה רק עושה לי צרות.

אורי מקלב: תן לי לעבור את זה ובסדר, בוא נעבור, אבל בסופו של דבר שיתוף הפעולה הוא טוב לשני הצדדים.

אורי מקלב: בהתחלה היו קצת קשיים, אבל אחרי זה מתברר שזה קצת בתיאום.

אורי מקלב: גם כשיש לך חוזה עם קבלן, הגמישות שלך אולי.

אורי מקלב: ..

אורי מקלב: אבל אם מראש אתה יודע, אז במקום לסכם איתו אחרי שאתה עושה שינויים, ואז הוא מחייב אותך על שינויים, מראש אתה קובע כך וכך וכך, באת לקראתו ולשני הצדדים זה טוב.

פיני קבלו: יש לנו אתר של השלטון המקומי ויש לנו חוזר מנהל כללי כל חודש.

פיני קבלו: אם קשה לכם להביא לידיעת כל רשות ואתם רוצים במרוכז להעביר לנו את כל העבודות שמתבצעות בחודשים הקרובים, אנחנו נפרסם את זה בחוזר מנהל כללי, זה מגיע לכל ראש רשות וזה מגיע לכל מנהל כללי של עירייה ויתייחסו לזה בהתאם.

פיני קבלו: אולי יעירו את ההערות שלהם, או שיפנו אליכם, או שיכינו את התושבים שלהם לקראת העבודות שמתבצעות בסביבה שלהם.

אורי מקלב: מר קוטרוש, אני רוצה להקריא לך מה שכותבת לי מנהלת הוועדה.

אורי מקלב: מע"צ צריכים להעביר את כל תכניות העבודה שלהם למרכז השלטון המקומי ושם הם יעבירו לרשויות המקומיות.

פיני קבלו: זה בדיוק מה שאני אמרתי.

אדריאן קוטרוש: ההבדל הוא כזה, תכניות הפיתוח, הפרויקטים הם פרויקטים שבאמת אתה הולך ומתכנן אותם סדר גודל של שנים וחודשים, אתה יודע כל דבר מראש, מתי אתה נכנס, מתי אתה עולה לקרקע ומתי אתה מסיים ובדברים האלה למעשה אנחנו מתואמים מול כל הרשויות באופן שוטף.

אדריאן קוטרוש: עבודות האחזקה הן עבודות שמתואמות תמיד באופק של שבוע ימים, לכל היותר.

אדריאן קוטרוש: מדוע זה?

אדריאן קוטרוש: כי תמיד יש לך---

שלומית אבינח: זה בסדר, במקומון אפשר לפרסם שבוע ימים.

אורי מקלב: זה לא בדיוק, כביש 38 זה לא שבוע.

אורי מקלב: זה פרויקט.

אורי מקלב: שיפוץ כביש 38, או למשל כביש ירושלים-תל אביב זה פרויקט.

אדריאן קוטרוש: אני מבדיל בין פיתוח לבין אחזקה שוטפת.

אורי מקלב: אני לא אומר פיתוח, אפילו גם באחזקה, אם אתם עושים ריבוד מחדש, זה לא יום אחד, זה חתיכת פרויקט, זה כביש ארוך.

אורי מקלב: רק התיאום שלכם, רק האישורים שלכם מהמשטרה ומכל המקומות---

אדריאן קוטרוש: שיפנו אלינו ואנחנו נשמח ל---

קריאה: כביש 6.

פיני קבלו: בכביש 6 אתה רוצה שייכנסו אליו אנשים וישלמו.

פיני קבלו: יש לו עניין שכמה שיותר מכוניות ייכנסו וייתקעו, העיקר שישלמו.

אדריאן קוטרוש: כבוד הרב, אני רוצה לתת לכם תשובה לכל הנושאים.

אורי מקלב: בנושא של כביש 6, אתה יודע שאתה צריך להכין את עצמך מכיוון שיש באמת שחושבים שהוא מדינה בפני עצמה, אחרי הכל הוא צריך להיות מסונכרן עם כולם, הוא צריך להיות מתואם.

אורי מקלב: נכון שהוא כביש פרטי, אבל הוא לא לבד.

אדריאן קוטרוש: העליתם כאן נקודה שאני פשוט רוצה לחדד אותה.

שלומית אבינח: מר קבלו, בסיכום, הדרישה שהעלית תהיה חלק מהסיכום.

פיני קבלו: אין לי בעיה, אני אכבד את הסיכום ואם הנושא יועבר אלינו אנחנו נעשה איזה שהוא מנגנון שיביא לידיעה.

פיני קבלו: יש לנו גם אתר אינטרנט שמפרסם, אנחנו יכולים כל הזמן לפרסם 'כביש זה וזה.

פיני קבלו: ..'.

פיני קבלו: אם ישתפו אותנו.

אורי מקלב: בסדר גמור.

אורי מקלב: טוב מאוד, זה חשוב מאוד.

אדריאן קוטרוש: היה דיון בזמנו איך כדאי באמת לציין את הצומת, כי יש את השם השגור בפי העם, נקרא לו, 'צומת נחם', 'צומת אשתאול', 'צומת שילת' וכך הלאה, אלה השמות שמוכרים לכם, או להגיד מפגשי כבישים.

אדריאן קוטרוש: אני חושב שלרוב הנהגים אם אני אגיד להם שהמפגש של 38 עם 375---

שלומית אבינח: מספרים לא אומרים כלום לאנשים.

שמואל גרינברג: מספרים לא אומרים כלום, חוץ מכביש 38.

שמואל גרינברג: יש אחד במדינה שלא יודע מה זה כביש 38?

שמואל גרינברג: כי זה הכביש הכי גרוע והכי בעייתי.

אדריאן קוטרוש: ברשותכם, העליתם נקודה לגבי התלונה שהועלתה לגבי כביש 1.

אדריאן קוטרוש: אני לא רוצה להתייחס לפרק הזמן כמה זמן לקח לי כדי לחסום.

אדריאן קוטרוש: כשמדובר בפריסת תמרורים, אנחנו מחויבים לפרוס אותם משני צדי הדרך, גם מצד ימין וגם מצד שמאל.

אדריאן קוטרוש: כאשר אין שוליים בצד שמאל של הדרך, אנחנו לא רוצים שרכב יעצור בשול השמאלי כדי לפרוס, ולכן אותו פועל צריך לקחת את התמרור מהשוליים הימניים, לעבור את שלושה הנתיבים ולפרוס את זה.

אדריאן קוטרוש: אז מה שאני משער---

אורי מקלב: לא הבנתי, תסביר.

נועם בגינסקי: צריך לזכור, במיוחד באתרי עבודה ותמרורים שמגבילים מהירות, החוקיות של התמרור היא כשהוא מוצב משני צדי הדרך.

שמואל גרינברג: אין בעיה, שיעשו את זה בשתי נאגלות.

אדריאן קוטרוש: לא, בשוליים השמאליים אין לך מקום שבו הרכב יכול להאט ולעצור בצורה בטוחה כדי לאפשר פריקה של התמרור.

שמואל גרינברג: אז שיסתמו שני נתיבים, גם את המרכזי וגם את הימני.

אורי מקלב: מר אדריאן קוטרוש, אם אתה אומר שזו טעות, שזה לא היה צריך להיות.

אורי מקלב: ..

אורי מקלב: אבל אם אתה אומר שזו השיטה, קשה לי להאמין שהשיטה היא לסגור את כביש ירושלים-תל אביב ל-3/4 שעה כדי לשים תמרורים.

אדריאן קוטרוש: מתוך תזמונים שעשינו, לכל היותר כל הפריסה של כל מערך של סגירת הנתיבים זה סדר גודל של רבע שעה, לכן 45 דקות זה משהו שהוא פרק זמן חריג.

שמואל גרינברג: פנה אלינו בן אדם שעבר את זה.

אורי מקלב: הוא עבר את זה אישית.

שמואל גרינברג: אבל אני לא מבין מה שאתה אומר, אתה אומר שזה לא תקף חוקית?

שמואל גרינברג: אין בעיה, תעשה את זה בשני חלקים, בשתי פרוסות.

שמואל גרינברג: סגור נתיב מרכזי ונתיב ימני.

אדריאן קוטרוש: אני הבנתי, השיטה שאתה מציע היא פשוט לא ישימה ב---

שמואל גרינברג: למה?

שמואל גרינברג: תוך כדי התנועה זורמת.

נועם בגינסקי: אתה מסכן גם את התנועה שנוסעת וגם את הצוות שעובד.

שמואל גרינברג: לא נכון, אם אתה סוגר שני נתיבים?

נועם בגינסקי: אם בנתיב השמאלי נוסע טנדר במהירות אפס ופורק תמרורים ולידו עוד מכונה במהירות של 90 קילומטר לשעה---

שמואל גרינברג: לא, אז תחסום גם את הנתיב האמצעי.

שמואל גרינברג: קיבלתי, בסדר.

שמואל גרינברג: תחסום גם את האמצעי וגם את השמאלי, הוא יפרוק בשמאלי, האמצעי חסום ליתר ביטחון, בינתיים בימני נוסעים.

שמואל גרינברג: אחר כך זה עובר באותה צורה לימני, בינתיים בשמאלי נוסעים, מרחק של נתיב באמצע בשביל יתר הביטחון---

אדריאן קוטרוש: אבל ידידי היקר, כדי לפרוס, אנחנו מדברים על מערך התמרור המקדים, אלה בדיוק השלטים הראשונים שאומרים לך 'אני סוגר לך את הנתיב הימני', אני צריך לשים אותו משני צדי הדרך, הגבלת מהירות במבואות, אני צריך לשים משני צדי הדרך, החסימה שהאדם שדיווח לך נתקל בה, אני רק משער כמעט בוודאות, זו החסימה של פריסת השילוט המוקדם, ולא של אזור העבודה.

אדריאן קוטרוש: באזור העבודה אנחנו תמיד משאירים פתוח.

אורי מקלב: אני חושב שאפשר למצוא איזה רעיון יצירתי עם ניידת קודם, אחר כך משהו שבכל אופן יאט את התנועה, לא תיסע במהירות, אבל התנועה תזרום, שלא יהיה מצב של חסימה כוללת.

אורי מקלב: אנחנו מדברים כאן על---

שמואל גרינברג: כאן, הבן אדם הזה---

אורי מקלב: התכלית של הישיבה הזו להציף את הנושא הזה, למצוא, כמו שמצאתם בנושאים אחרים, דברים יצירתיים.

אורי מקלב: אתם השתכללתם והשתפרתם.

אורי מקלב: הנושא הזה של שיפור הזרימה של הנוסעים, גם בזמן שעובדים בכביש, יש מקום לשפר וצריכים למצוא דרכים שונות ולא לחשוב 'תשמע, זה לא נורא, כאן זה רבע שעה, כאן זה עשרים דקות, עוד קצת, קורה, מה, פעם אחת אדם נתקע?

אורי מקלב: ' מאחורי כל דבר כזה כל פעם יש הרבה דברים והסך הכל הכללי.

אורי מקלב: ..

אדריאן קוטרוש: כבוד הרב, רק כדי להרגיע קצת, כולנו בסופו של דבר גם אזרחים וגם אני נתקע בפקקים, אבל לסיכום, אני אדבר לגבי האופן.

אדריאן קוטרוש: מר פיליפ פארן אמר לי להזכיר לכם את הנושא של המוקד והוא צודק מאה אחוז.

אדריאן קוטרוש: היום אנחנו מקימים מחדש מרכז בקרת התנועה שלנו בהיקף שכל המערכות בפנים, שזה אומר פריסה של מערכת גלאים בכל הארץ, כך שנוכל לקבל בזמן אמת גם לגבי עיכובים מכל סיבה שהיא, לא רק עבודות אלא גם תאונות, מה שזה לא יהיה, כולל העברה של המידע הזה הלאה, וגם כולל שיפור הממשק שלנו עם הרשויות.

אדריאן קוטרוש: למשל היום אנחנו עובדים בשיתוף די טוב עם נתיבי איילון, או עם 431, שהם כפופים אלינו, בעתיד אני מצפה שזה יעבוד יותר טוב גם עם כביש 6.

שמואל גרינברג: המחקר הזה גם יבדוק שעות?

אדריאן קוטרוש: המטרה היא לבוא ולקחת, לקבוע פרק זמן עיכוב שהוא סביר, סדר גודל של בין 7 דקות ל-10 דקות, שהוא זמן עיכוב---

שמואל גרינברג: לא, אני מתכוון לשעת הסגירה של הכביש בלילה.

שמואל גרינברג: מתי שעת הסגירה?

שמואל גרינברג: 22:00, 23:00, 24:00?

אדריאן קוטרוש: הכוונה היא שכל כביש שנסגר---

אורי מקלב: גם היום זה נבדק.

אדריאן קוטרוש: גם היום זה נבדק בצורה כזאת, אנחנו הולכים לבדוק את זה בצורה הרבה יותר---

שמואל גרינברג: מתי כביש 38 נסגר, אתה יודע?

שמואל גרינברג: מה השעה של הסגירה שלו?

אדריאן קוטרוש: אני לא זוכר את זה בעל פה.

אדריאן קוטרוש: אני יכול לשער שזה בסביבות 22:00.

שמואל גרינברג: זה גרוע מאוד.

אורי מקלב: זה כאילו כביש משני, בזמן שהוא בעצם כביש---

אדריאן קוטרוש: אבל אתה חייב לבצע עבודות, אם אתה סוגר בשעה 24:00 יש עוד אילוץ.

שמואל גרינברג: אז מה?

שמואל גרינברג: אז ייקח עוד חודשיים.

שמואל גרינברג: אז ייקח עוד חודשיים.

אורי מקלב: מר גרינברג, צריך גם לקחת בחשבון שלא כל חודשי השנה ראויים לעבודות בכבישים.

אורי מקלב: מי שיודע ומי שעבר את זה, ריבוד כבישים ושיפוץ כבישים בזמן שיש---

שמואל גרינברג: צריך לשבת ולמצוא את הפתרון, אבל אי אפשר לשתק עיר.

אורי מקלב: מר גרינברג, כיוון שיש כמה שלימדו אותי בבית הספר, כשלמדתי בחינוך העצמאי, איפה שיש בורים ועמי ארצות, אבל בכל אופן לימדו אותי שכשיש מעלות מסוימות אי אפשר לזפת כבישים, מתחת ל-9, 8 מעלות הזפת לא נתפסת.

שמואל גרינברג: בארצנו מתחת ל-9 מעלות מדובר בחודש בלבד.

שמואל גרינברג: אנחנו מדברים על כביש 38.

שמואל אבינח: את מר גרינברג מעניין רק כביש 38.

שמואל גרינברג: לא, כי דיברנו על כביש 38, וגם מכירים אותו בראש פינה בצפון.

אורי מקלב: אני תמיד אמרתי, אל תעשה את זה בקיץ, בקיץ זה זמן של הרבה תנועה של תיירות באזורים, הוא אומר בחורף הימים של העבודה הם ימים הרבה יותר מוגבלים.

אדריאן קוטרוש: וחוסר אחידות.

אדריאן קוטרוש: אם אנחנו עושים את העבודות האלה בחורף, תמיד יש הפסקות, אתה משאיר את הכביש מקורצף, עם סימוני צבע ארעיים, שזה עוד יותר גרוע.

שמואל גרינברג: בבית שמש תמיד חם.

אורי מקלב: משרד התחבורה, בבקשה.

פיליפ פארן: ראשית, נמצאים פה מעיריית בית שמש.

פיליפ פארן: מעניין אותך כביש 38.

שמואל גרינברג: גם.

פיליפ פארן: מהיום של הקמת החברה הלאומית לדרכים, כביש 38 נמצא בתכנית העבודה שלהם, הבעיה זו הזמינות.

פיליפ פארן: חשבנו שהוא זמין, בעקבות איזה שהיא פסיקה של בית משפט היינו צריכים ללכת לסטטוטוריקה.

פיליפ פארן: היום אנחנו דוחפים בכל הכח כדי לשדרג את הכביש.

שמואל גרינברג: אתה היית בישיבה בחברה הלאומית לדרכים?

פיליפ פארן: לא, אני ממשרד התחבורה.

פיליפ פארן: אני אחראי על החלק העירוני, אבל הצד העירוני תמיד דוחף את כביש 38, הוא פשוט כביש מערכתי חשוב שנמצא והוא יהיה בסדר העדיפויות שלנו לשדרוג.

פיליפ פארן: זה יכול לשפר את רמת השירות.

פיליפ פארן: בנוסף, אנחנו מודעים גם לכך שכביש 38 הוא כביש בעייתי מבחינת הבטיחות, יש בו עקומות אופקיות מסוכנות והוא מחייב המון תחזוקה.

פיליפ פארן: אם היינו עכשיו באמצע עבודות השדרוג לא היינו במצב של תחזוקה.

פיליפ פארן: אם לא מתחזקים את הכביש, אז יורדת רמת השירות של הכביש וצריכים לשקם אותו.

פיליפ פארן: לשקם אותו, זה לעשות כביש מחדש וזה לוקח הרבה יותר זמן של עבודות תחזוקה.

שלומית אבינח: לא הבנתי.

פיליפ פארן: יש להציב את התמרורים כחצי שעה לפני מכל צד, כדי לעשות את העבודה המוקדמת של הכביש, וזה כמו בניתוח, אתה צריך לפתוח את הכביש ולהתחיל את העבודה מאיזה שהיא נקודה וכשאתה מסיים, אם לא סיימת, אתה צריך לשים משהו זמני.

פיליפ פארן: אלה קנסות קבועים.

פיליפ פארן: אז אם מגבילים את שעות העבודה לשעתיים-שלוש, הקנסות הם יותר משעות העבודה.

פיליפ פארן: אני רואה את זה כזמן אבוד.

שמואל גרינברג: כשצריכים לפתוח ולסגור כל הזמן, זה מצמצם את שעות העבודה, נשארות שעתיים לעבוד.

אורי מקלב: זה מייקר, הרי הוא צריך להחזיר את המצב כמעט לקדמותו, יש מקומות שמחייבים אותם לזפת אפילו, סתימה זמנית מה שנקרא, אבל בכל אופן---

נועם בגינסקי: עובדים מ-1:00 עד 5:00, שעתיים זה פתיחה וסגירה, אז נשארות שעתיים נטו לעבוד.

נועם בגינסקי: כן, כי אחרי זה מתחילה תנועת הבוקר.

פיליפ פארן: בזה לא רוצים לפגוע, כי גם העלות למשק, אם אתה לוקח בחשבון בשעות היום, קופצת פלאים.

פיליפ פארן: לפי נוהל פרט, אתה לא רוצה לפגוע בשעות ה---

אורי מקלב: יכול להיות, אבל אם אתה שואל אותי, במקטעים באזורים מסוימים, עדיף לציבור לתת לזה עוד תקופה, אבל תצמצם את הזמנים.

שמואל גרינברג: אם אני מדבר על 1:00 בלילה לכביש הזה ואתה מדבר על 22:00, גם אם תזיז את זה ל-23:00 עשית המון.

פיליפ פארן: צריך לשקול את הדברים האלה.

פיליפ פארן: צריך לשקול את העלות מול התועלת.

שלומית אבינח: איך הם נשקלים?

שלומית אבינח: באיזה פורום?

פיליפ פארן: תמיד עושים את זה במשך ימי השבוע, לא בסופי שבוע, זה בלילות, וגם יש ספירות תנועה של כמות התנועה וכמות המפגעים.

פיליפ פארן: המשטרה היא חלק שותף באישורים האלה.

פיליפ פארן: אמנם למשרד התחבורה אין סיי בעסק הזה, אבל אנחנו מודעים לכך שהעסק עובר תהליך של אישורים מסודרים וגם ליווי של המשטרה.

שמואל גרינברג: למה אתה קורא סופי שבוע, לחמישי?

פיליפ פארן: חמישי זה יום רגיל.

פיליפ פארן: סוף שבוע זה שישי-שבת.

אורי מקלב: אתם לא עובדים לא בליל שבת ולא במוצאי שבת.

אדריאן קוטרוש: אנחנו כן גולשים ליום שישי בבוקר, בגלל שביום שישי אנחנו מרשים לפעמים לגלוש עד שמונה בבוקר כי זה לא יום עבודה רגיל.

אורי מקלב: אבל יום חמישי זה יום עמוס.

אדריאן קוטרוש: זה רלוונטי לגבי כבישים מרכזיים כמו כביש ירושלים-תל אביב וכביש החוף, לא לגבי כביש 38.

אדריאן קוטרוש: אני לא יודע אם יש לו משמעות מיוחדת ביום חמישי בלילה.

אדריאן קוטרוש: הוא כמו כל יום, כי זה יותר חיבור של---

אורי מקלב: אבל כבישי הצפון יותר עמוסים ביום חמישי.

אדריאן קוטרוש: לעורקים הראשיים בארץ יש משמעות של סוף שבוע.

אדריאן קוטרוש: מירושלים, כביש 1, כביש 2, כביש צפון.

אורי מקלב: מבלים יותר בסוף שבוע.

אורי מקלב: אין ספק שיום חמישי בלילה הוא יום יותר עמוס מיום רביעי, גם נוסעים, גם אנשים מרשים לעצמם לחזור מאוחר בגלל סוף השבוע.

אדריאן קוטרוש: אני אומר, לגבי כביש 38, פחות יש משמעות לסופי שבוע.

שלומית אבינח: כן, אבל בכל הארץ יום חמישי זה יום מאוד עמוס, אירועים, חתונות.

פיליפ פארן: לגבי כביש 6 והתיאום שלו עם הבקרה.

פיליפ פארן: כמו שאמר אדריאן, יש מרכז בקרה ארצי שנמצא במע"צ.

פיליפ פארן: מרכז הבקרה הארצי זה מרכז שמרכז את כל המידע על התנועה, הוא אמר, גלאים מבחינת מפגעים ו---

אורי מקלב: פנימי שלכם?

פיליפ פארן: של החברה הלאומית.

פיליפ פארן: התקבלה החלטה בזמנו, במשרד התחבורה, שבחברה הלאומית לדרכים יהיה מרכז בקרה ארצי.

אדריאן קוטרוש: המכרז כבר בחוץ.

אורי מקלב: שהוא יהיה מסונכרן עם מי?

פיליפ פארן: הוא יהיה ממומשק עם כל מרכזי הבקרה.

פיליפ פארן: יש מן תפריט איזה בסיס נתונים שצריך להיות גם אצל המשתמשים בכביש 6, מרכז הבקרה לכביש 6, נתיבי איילון וכולי, כדי לתת זרימה של הנתונים כלפי מעלה, במרכז הבקרה.

אורי מקלב: נניח אם יש משהו בירושלים?

אורי מקלב: זה גם במרכז, או שזה לא קשור אליכם?

שלומית אבינח: אם זה מוריה וחברת מוריה?

פיליפ פארן: בירושלים יש את מרכז התנועה.

אורי מקלב: כן, אבל השאלה אם במרכז המידע הזה יהיה גם בדברים מרכזיים.

אורי מקלב: נניח אם יש אירוע מיוחד או---

פיליפ פארן: זה יכול לצוף למעלה ממרכז הבקרה, אבל רמת ההתממשקות, הצרכים של ירושלים הם לא צרכים ארציים, אז כשיש---

אורי מקלב: אבל כשיש עומסים בכניסה לירושלים?

פיליפ פארן: זה כן.

אורי מקלב: אז ודאי שזה משפיע.

פיליפ פארן: לנתיבי איילון יש את מרכז הבקרה, והבסיס של המרכז הוא בסיס שיודעים מה הצרכים של מרכז הבקרה של החברה הלאומית לדרכים ומה הנתונים הקיימים בנתיבי איילון ומרכז הבקרה לנתיבי איילון מדווח גם לגלי צה"ל, גם לרשת ב' או *955.

שלומית אבינח: אבל השאלה אם זה יהיה עתידי, כלומר 'ביום כך וכך---

פיליפ פארן: מרכז הבקרה בנתיבי איילון קיים.

שלומית אבינח: כן, אבל מרכז בקרה זה און ליין.

שלומית אבינח: השאלה אם זה עתידי.

שלומית אבינח: למשל שאני אתקשר למרכז הבקרה עם חשיבה שזה יהיה עתידי, שבתאריך כך וכך תתבצענה עבודות בשעות כך וכך.

שלומית אבינח: או שזה יהיה רק און ליין, 'עכשיו יש עומס של...'.

נועם בגינסקי: אני חושב שבן אדם שיוצא לדרך, לא מעניין אותו מה יהיה בכביש בעוד חודש, מעניין אותו עכשיו מה קורה.

שלומית אבינח: בטח שמעניין אותו, מחר או מחרתיים.

שלומית אבינח: זה מעניין אותו.

שלומית אבינח: מחר מחרתיים זה עתידי, לא עוד חודש או עוד חצי שנה.

נועם בגינסקי: אז מחר את יוצאת לכביש, תרימי טלפון ו---

אורי מקלב: אבל נניח אחד שרוצה לתכנן, אדם שרוצה לדעת מסיבות כאלה או אחרות, עושה חתונה, לא משנה מה, הוא רוצה לדעת, יש לכם גם מרכז ---

פיליפ פארן: בסוגיית נתיבי איילון זה הנתיב שהאחריות עליו היא של חברת נתיבי איילון, הם מפרסמים בעיתונות וגם ברדיו לפני הסגירות ואומרים מאיזה שעה עד איזה שעה.

פיליפ פארן: גם שילוט.

פיליפ פארן: השאיפה היא להגיע בכל המקומות לרמת שירות כזאת שתאפשר.

פיליפ פארן: הסגירות ברשויות המקומיות הן באחריות הרשות המקומית.

שלומית אבינח: ומי אחראי על השילוט, החברות או משרד התחבורה?

פיליפ פארן: יש הנחיות, הם צריכים להעביר את זה לאישור של רשות תמרור מקומית, או ארצית, תלוי.

פיליפ פארן: עבודות זמניות זה באישור של המשטרה, אני מניח.

אורי מקלב: מה יהיה המיוחד באותו מרכז מידע?

אורי מקלב: הוא יהיה פתוח לציבור, לדיווחים של הציבור, 24 שעות?

אורי מקלב: האם שלומית, האם שמוליק יפסיקו לחייג *955, זה לא מה שיהיה, או ש---

אדריאן קוטרוש: הוא צריך * 2120.

שמואל גרינברג: זו הבעיה, אתה אמרת שגם אתה נמצא בפקקים?

שמואל גרינברג: נראה לי שאתה מתקשר ל-*2120.

שמואל גרינברג: תתקשר ל-*955, תדע איפה יש פקקים.

אורי מקלב: אני רוצה לשאול על העתיד, השאלה מה יהיה בעתיד?

אדריאן קוטרוש: *2120 כבר קיים, הוא מקבל דיווחים בזמן אמת לגבי איפה יש עבודות שכרגע פעילות, או לגבי עומסי תנועה.

אדריאן קוטרוש: הכוונה והשאיפה היא בעתיד קודם כל שהמידע הזה יהיה משויך באופן אינטראקטיבי כבר בתוך האינטרנט, שאם מישהו רוצה, גם יוכל לגלוש לזה, אבל הכוונה היא---

שלומית אבינח: מי שנוהג לא גולש באינטרנט.

אדריאן קוטרוש: הכוונה פה לפני היציאה.

אורי מקלב: אבל אתה נמצא בנסיעה, תוך כדי נסיעה, אתה משתלב, אתה צריך לקחת.

אורי מקלב: ..

אורי מקלב: תוך כדי הדרך אתה מתקשר.

אדריאן קוטרוש: המידע יהיה קיים, המידע יהיה זמין, העיקר למשוך אותו, ואני לא מדבר על כך שאנחנו מדברים על העתיד הקרוב, במכשירים הקטנים האלה, מי שיש לו ווייבס או ג'י פי אס, הם קולטים את המידע מכולם, מ-*2120, מכביש 6, מכל המערכות והם מחשבים לך את זמן הנסיעה הקצר ביותר, בהתאם לדיווחים האלה.

אדריאן קוטרוש: אז מרכז הבקרה כבר קיים כאן, המידע שזמין כרגע זה מידע שנכון לרגע זה, השאיפה היא כן, עוד שנתיים, כשנשיג את הממשק המלא בין כל מרכזי הבקרה של כביש 6, של נגיד מנהרות הכרמל, לטובת העניין, של מוריה וכך הלאה, אפשר יהיה לדעת גם בתכנון מראש של כמה ימים.

אדריאן קוטרוש: אני בספק אם אפשר יהיה לעשות תכנון מראש לעוד שבוע, או לעוד חודשיים.

אורי מקלב: מה עם הדיווחים של הציבור?

אורי מקלב: הוא יהיה פתוח לדיווחים של הציבור, הוא יזמין את הציבור לדווח לו?

אדריאן קוטרוש: זה כבר קיים.

אדריאן קוטרוש: היום כל אזרח יכול להתקשר כרגע ולהודיע על---

אורי מקלב: יכול להיות אבל לא יודעים את זה.

אורי מקלב: השאלה אם אתם הולכים לעשות איזה קמפיין ואנחנו פונים אליכם בעניין הזה.

אורי מקלב: אנחנו מאוד מבקשים, להקים מרכז מידע שיהיה אטרקטיבי, שיהיה זמין ושהוא יהיה מעודכן, זה הכי חשוב.

אורי מקלב: אנחנו כבר 3/4 יושבים פה ועדיין ב-*955 מודיעים על כביש ירושלים-תל אביב, בין חמד לשורש, וזה לא קיים.

אורי מקלב: אולי זה הפוך, אולי מע"צ---

אדריאן קוטרוש: עם מי דיברתם שם?

אדריאן קוטרוש: יש מענה קולי, תתקשר.

אדריאן קוטרוש: תקבל נציגת שירות, תגיד לה 'אני רוצה לנסוע מכאן לכאן'.

אדריאן קוטרוש: תגיד לי כמה זמן עד שהמענה הקולי עונה.

אורי מקלב: מר קוטרוש, זה יכול להיות בדיוק הפוך.

אורי מקלב: אולי *955 לא מעודכנים ו-*2120 מעודכנים, יכול להיות שכבר אין פקקים.

אדריאן קוטרוש: אני מקבל את הקריאה, אדוני.

אדריאן קוטרוש: אני מקבל גם שהמוקד לא מוכר ואני חושב שאם תהיה פנייה מהוועדה כאן לחברה לצאת בקמפיין, זה יעשה גם לנו, יזרז אותנו בתוך המערכת.

אורי מקלב: זה צריך להיות באמת פרויקט הדגל, 2120 צריך להיות המרכז האמין, זה שהציבור יודע אותו, הוא מרכז ואתה מקבל מידע מעודכן יותר.

אורי מקלב: גם לא כולם יודעים על *955, אבל מי שיודע.

אורי מקלב: בכל עיר יודעים ש-106 זה המקום שצריך לעזור להם בעיר, אז כאן צריך להיות 2120, אדם לא ייצא לדרך לפני שהוא יודע.

אורי מקלב: זה גם טוב לכם, זה טוב למשרד התחבורה, הרי זה קצת מנווט את התנועה.

אורי מקלב: אחרי העיתון ואחרי כל השילוט ברחוב, אין כמו אותו מרכז מידע.

אורי מקלב: אם 50% מאלה שיוצאים לדרך יידע שלפני זה, יחד עם תפילת הדרך, הוא מתקשר ל-*2120, והוא צריך להיות ספינת הדגל.

שלומית אבינח: הרגולטור, למה כביש 6 עושה מה שהוא רוצה?

פיליפ פארן: לכביש 6 יש חוזה זיכיון בין המדינה לחברת דרך ארץ.

פיליפ פארן: אני לא התכוננתי לשאלה בנושא כביש 6 לדיון הזה, אז צריך לבדוק מה נמצא בחוזה הזיכיון בין המדינה לזכיין, בכל הסוגיה---

אורי מקלב: אז תבדוק את זה.

אורי מקלב: זה גם צריך להיות עניין שלו, צריך לחייב אותו.

אורי מקלב: גם אם זה לא נמצא בחוזה, אני חושב שבשיחות---

פיליפ פארן: זה לא בדיוק עניין שלי.

פיליפ פארן: הוא לא רוצה להבריח את המכוניות.

אורי מקלב: אבל לרגולטור יש מלה, יש דברים, בקשות, שזה גם טוב לו.

אורי מקלב: אולי הוא, כמו שאנשים אומרים, לא רוצה שיידעו, הוא רוצה שאנשים ייכנסו לתוך הפקק, ישלמו ומה אכפת לו, אבל באיזה שהוא מקום אני חושב ששיח יהיה אפשרי בהחלטות האלה וצריך להציף את זה.

אורי מקלב: ויש גם דעת קהל ויש גם.

אורי מקלב: ..

אורי מקלב: אני דווקא רוצה לשמוע את משטרת התנועה בעניין.

נועם בגינסקי: כבודו, אין לי יותר מדי מה להאיר את עיני הוועדה.

נועם בגינסקי: אני חושב שהנושאים שעלו פה הם פרופר מקצועיים בעניין של תכנון העבודה של החברה הלאומית לדרכים וההתייחסות שלה לנושא.

נועם בגינסקי: אני יכול להגיד שהעבודות שנעשות בכביש מתואמות כולן עם משטרת ישראל.

נועם בגינסקי: נכון להיום, ברוב אתרי העבודות יש פיקוח של חברות מטעם החברה הלאומית לדרכים וכבר פחות ופחות יש שוטרים שנמצאים במקום.

נועם בגינסקי: הם אפילו קיבלו היתר מיוחד לשים את אותו גשר אדום כחול, בלי ניידת משטרה, אלא רק כאילו ניידת משטרה במקום.

אורי מקלב: זה נכון מה שאתה אומר, מצד אחד, אבל מצד שני צריך לחשוב שההקלה תהיה הקלה דרסטית אם זה יתמשך יותר זמן, אבל אני חושב שבכל אופן לסיכומם של דברים אני אתחיל ממה שאתה אומר, בתחום משטרת התנועה.

אורי מקלב: לא פעם מתסכל לבוא ולראות שעד שאתה מגיע למוקד של הפקק ואז אתה רואה שאף אחד לא נמצא שם וזה חלק מהסיבות.

אורי מקלב: אני חושב שאתם צריכים בדיקה מקצועית, למפות מה הסיבות שגורמות, לא רק בשעות לחץ, גם בשעות מאוחרות, ללחץ, למה יש כל כך הרבה לחץ, למה התנועה לא זורמת כשאתם הרי משתדלים לנתב את זה לנתיב אחד.

אורי מקלב: דיברתי על רמזורים למשל.

אורי מקלב: בצמתים קיימים, או שאתה שם שוטר, ואם לא, תעשה שינויים.

אורי מקלב: אני מבין שלפעמים זה קשה, אבל כדאי להשקיע בשינויים.

אורי מקלב: אם אלה עבודות מתמשכות לתקופה, לדוגמה הבאת את צומת שילת והכל רק דוגמאות, אם אתה מצמצם את הזמן מהצדדים, נותן למקום ששם מתבצעת עבודה זמן יותר ארוך, פרקים יותר ארוכים, מכפיל את הפרקים, זה עושה שינויים אדירים.

אורי מקלב: כן הייתי לוקח בוחן שיעשה עבודה בעניין הזה ולראות איך אנחנו מקלים ומשפרים את המצב מבחינת התנועה בזמן עבודות בכבישים.

אורי מקלב: הדבר הכי חשוב זה באמת לברך.

אורי מקלב: אנחנו מברכים על העבודות שעושים במע"צ, במשרד התחבורה, במשטרת התנועה, כל השותפים, אנחנו מרגישים את זה, רואים את זה, רואים שנעשים גם שינויים בכל האמצעים של העבודות, אבל היום דיברנו בנושא אחד שאנחנו גם מקווים שיבוא בו השיפור.

שמואל גרינברג: הזכרת בדברי הסיכום את השדרוג של מוקד המידע.

אורי מקלב: כן, המספר הזה צריך להיות המספר שיהיה מעודכן והציבור יקבל מידע וגם ייתן מידע.

שמואל גרינברג: אמרו שהם לא עובדים בחגים ובמועדים כאלה, רק הרגישות בנושא הזה של מועדים שהם לא שגרתיים, כמו למשל מוצאי ל"ג בעומר, שחברות התחבורה ידעו כמה אוטובוסים הם הוציאו.

נועם בגינסקי: ברשותך, מר גרינברג, בגלל של"ג בעומר הוא מועד כל כך מיוחד לציבור הדתי והחרדי, אולי תיקחו אתם את הכפפה לידיים שלכם ותפנו אתם ביום הזה לרשות.

נועם בגינסקי: כי מבחינתם זה יום.

שמואל גרינברג: אני מקבל.

אורי מקלב: מר בגינסקי, אני רוצה להגיד לך שאצלי במחשב חודש לפני ל"ג בעומר, הוא מוציא הודעה.

אורי מקלב: במשך כמה שנים, אני יכול להראות לך את המכתבים, ממש מכתב מפורט למע"צ שכביש זה, בצומת הזה, לראות שבליל ל"ג בעומר...

אורי מקלב: לפעמים אני אומר את זה גם במוצאי ל"ג בעומר.

אורי מקלב: השנה לא היה צריך את זה, אבל לפעמים זה מתמשך, אז שגם לא יתחילו העבודות גם במוצאי ל"ג בעומר, כי עדיין חוזרים.

אורי מקלב: אז זה בעצם שני לילות.

שמואל גרינברג: הוא אומר דבר שאני מקבל אותו, שאנחנו בעצם נפנה.

שמואל גרינברג: הוא אומר שהמחשב שלי גם יצפצף.

אורי מקלב: ערב ראש חודש אלול, התאריך הלועזי משתנה.

אורי מקלב: ידוע שלאגד, במיוחד אגד ירושלים, יש לוח שנה אחר, שמציינים את הימים שאנחנו לא יודעים.

אורי מקלב: אני מביא את הדוגמה של ערב ראש חודש אלול.

אורי מקלב: ערב ראש חודש סיוון, אזור טבריה עמוס מאוד.

אורי מקלב: יש אזורים שבתקופות האלה יש להם חגיגה משלהם.

שמואל גרינברג: הייתי מפנה שאלה, בגלל שיש מועדים רבים כאלה, אולי החברה הלאומית לדרכים היתה שוקלת, כמו שהשכילו לעשות חברות התחבורה, לשים איזה שהוא אדם בפונקציה כזאת שהוא מכיר ויודע בדיוק את כל הנושא של המועדים והוא יוכל לכוון.

אורי מקלב: מר גרינברג, נעשה פרויקט משותף.